- Уявіце загаловак: Уладзь Лянкевіч перайшоў дарогу на чырвонае святло! - прывёў прыклад Уладзь. - Гэта абсалютная праўда і адбылося толькі што. У рэчаіснасці Мінск быў перакрыты дзеля рэпетыцыі параду. Дабіраючыся сюды, я пераходзіў скрыжаванні з рэгуліроўшчыкамі. Я перайшоў дарогу на чырвонае святло, але па камандзе ДАІшніка. Такім чынам, журналіст, які прыдумвае такі загаловак, не парушае праўды жыцця. Але гэты загаловак прадстаўляе мяне правапарушальнікам у вачах чытача, бо факт вырваны з кантэксту. То бок, праблема не ў фактах, а ў іх медыйнай падачы. ПАДАЧА – вось, на што мы скардзімся.